# Nolikuma 5.pielikums

# „NOMAS LĪGUMA PROJEKTS”

**Automašīnas noma**

Siguldā, 2018.gada „\_\_\_\_\_\_”.\_\_\_\_\_\_\_\_\_\_\_\_\_\_

**Siguldas novada pašvaldība**,reģistrācijas Nr. 90000048152, juridiskā adrese: Pils iela 16, Sigulda, Siguldas novads, LV-2150, tās izpilddirektores Jeļenas Zarandijaspersonā, kura rīkojas pamatojoties uz 2017.gada 10.augusta Siguldas novada pašvaldības domes saistošajiem noteikumiem Nr.20 “Siguldas novada pašvaldības nolikums” (protokols Nr.14, §1), no vienas puses, turpmāk - Nomnieks, no vienas puses, un

**Iznomātājs \_\_\_\_\_\_\_\_\_\_\_\_\_\_\_\_\_\_\_\_\_\_\_\_( nosaukums), \_\_\_\_\_\_\_\_\_\_\_\_\_\_\_\_\_\_\_\_\_\_(adrese),**  tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kas rīkojas pamatojoties uz \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk tekstā Iznomātājs,

pamatojoties uz Publisko iepirkumu likuma 9.panta kārtībā veiktā iepirkuma Nr. SNP 2018/39 „Pasažieru mikroautobusa noma Siguldas novada pašvaldības vajadzībām” rezultātiem, noslēdza šādu līgumu, turpmāk - Līgums:

1. **Līguma priekšmets**
   1. Iznomātājs piešķir tiesības Nomniekam par nomas maksu, turpmāk  - Nomas Līgumcena, uz Līgumā noteikto nomas termiņu, turpmāk - Nomas termiņš, lietot šādu jaunu automobili, turpmāk - Automobilis:

|  |  |  |  |
| --- | --- | --- | --- |
| **Marka** | **Modelis** | **Skaits** | **Nomas termiņš**  **( mēneši)** |
| **<…>** | **<…>** | 1 | **36 kalendārie mēneši, skaitot no Automobiļa nodošanas dienas** |

* 1. Iznomātājs garantē, ka Automobilis atbilst aprakstam, kas noteikts iepirkuma nolikuma 2. pielikumā „Tehniskā specifikācija –tehniskais piedāvājums”, kas pievienots šim Līgumam un noformēts kā Līguma 1.pielikums, un Iznomātāja piedāvātajam „Tehniskajam piedāvājumam”, kas pievienots šim Līgumam un noformēts kā Līguma 2.pielikums, ievērojot Iznomātāja piedāvātajā „Finanšu piedāvājumā” noteiktās cenas, kurš pievienots šim Līgumam un noformēts kā Līguma 3.pielikums.

1. **Pušu tiesības un pienākumi**
   1. **Nomnieka tiesības:**
      1. visu Nomas termiņu netraucēti lietot nomāto Automobili visā Latvijas Republikas teritorijā, kā arī ar iepriekšēju rakstisku Iznomātāja piekrišanu citās valstīs;
      2. veikt Iznomātāja norādītā autorizētā servisā Līgumā noteiktās tehniskās apkopes un remontu, izmantot Iznomātāja nodrošinātu maiņas automašīnu, ja apkopes vai remonta veikšanai nepieciešams laiks ilgāks par 1 (vienu) darba dienu, bez papildu maksas;
      3. nodot Automobili iznomātājam uz laiku, kamēr Automobilis nav nepieciešams Nomniekam, sastādot attiecīgu nodošanas – pieņemšanas aktu. Par šo periodu Iznomātājs neaprēķina nomas maksu un drīkst izmantot Automobili pēc saviem ieskatiem.
      4. modificēt un uzlabot Automobiļa komplektāciju un vērtību, veicot pārveidojumus, iepriekš tos saskaņojot ar Iznomātāju un iegūstot par to viņa rakstisku piekrišanu (izņemot Nomnieka veiktajiem uzlabojumiem, kas saglabā Automobili vai pasargā to no pilnīgas vai daļējas iznīcināšanas, ja nav bijis iespējams saskaņot šādus uzlabojumus ar Iznomātāju);
      5. pieprasīt Automobili no jebkura nelikumīga valdījuma un aizsargāt valdījumu, prasīt likvidēt Automobiļa darbības traucējumus un prasīt atlīdzināt zaudējumus, ko Automobilim ir nodarījušas citas personas;
      6. pirms Automobiļa nodošanas - pieņemšanas akta, turpmāk tekstā - Akts, parakstīšanas:

2.1.5.1. veikt izmēģinājuma braucienu, kā arī pārbaudīt Automobiļa atbilstību visām Līguma 1.pielikumā minētajām prasībām,

2.1.5.2. pārbaudīt Automobilim dotās dokumentācijas pilnīgumu un derīgumu,

2.1.5.3. Aktā norādīt konstatētos trūkumus un pieprasīt tos novērst, Pušu saskaņotā termiņā.

* 1. **Nomnieka pienākumi:**
     1. pieņemt un lietot Automobili saudzīgi un atbilstoši Automobiļa tehniskajā dokumentācijā noteiktajiem mērķiem, ievērot ražotāja un Iznomātāja prasības attiecībā uz tehniskajām apkopēm, darbību un lietošanu, kā arī ievērot apdrošināšanas polišu noteikumus;
     2. vērsties pie Iznomātāja, saskaņā ar Automobiļa tehniskajā dokumentācijā noteikto, lai veiktu regulāras Automobiļa tehniskās apkopes;
     3. Pēc Iznomātāja norādījuma veikt tehniskās apskates Automobilim Ceļu satiksmes drošības direkcijā, turpmāk tekstā saukta CSDD, saskaņā ar Latvijas tiesību aktos noteikto;
     4. savlaicīgi veikt Nomas maksu saskaņā ar Iznomātāja rēķiniem Līgumā noteiktajā kārtībā;
     5. segt izdevumus, kas rodas, Nomniekam uzstādot jebkurus piederumus Automobilī un tos uzturot, ja tie nav noteikti Līgumā;
     6. ievērot Līguma 1.pielikumā norādīto Nomas termiņam atļauto nobraukuma ierobežojumu;
     7. Nomas termiņa laikā saudzīgi saglabāt ar Automobiļa lietošanu saistīto dokumentāciju, ko Nomnieks ir saņēmis kopā ar Automobili, kā arī šī Līguma darbības laikā;
     8. Pieprasīt Iznomātājam novērst Automobiļa dabīga nolietojuma bojājumus;
     9. nekavējoties kopš konstatēšanas, bet ne vēlāk kā 24 stundu laikā paziņot Iznomātājam, ja:
        1. Automobilis ir pazudis, bojāts, daļēji vai pilnīgi iznīcināts,
        2. iegūta informācija par Automobiļa iznīcināšanas, zaudēšanas vai bojāšanas draudiem,
        3. pazudusi vai bojāta Automobiļa dokumentācija;
     10. 5 (piecu) darba dienu laikā informēt Iznomātāju, ja ir svarīgi notikumi, kas ietekmē Nomnieka šī Līguma saistību izpildi, un šai sakarā Nomniekam jāpaziņo par veicamajiem pasākumiem un līdzekļiem;
     11. beidzoties Nomas termiņam, Nomniekam jāatdod Automobilis Iznomātājam tādā komplektācijā, kādā to sākotnēji saņēma Nomnieks, ņemot vērā dabisko nolietojumu.
  2. **Iznomātāja tiesības:**
     1. Iznomātājam ir tiesības saņemt Nomas Līgumcenu saskaņā ar Līguma noteikumiem;
     2. Iznomātājam ir tiesības Līguma darbības laikā pārbaudīt un pārskatīt Automobiļa tehnisko stāvokli, tā lietošanu, kā arī ar Līgumu saistītos dokumentus, iepriekš to saskaņojot ar Nomnieku;
     3. Iznomātājam ir tiesības atprasīt Automobili no prettiesīga valdījuma, prasīt likvidēt apstākļus, kas traucē Automobiļa darbību, un pieprasīt zaudējumu atlīdzību par citu personu, arī Nomnieka, radītiem Automobiļa bojājumiem;
     4. Nomas termiņa beigās vai pēc šī Līguma izbeigšanas, Iznomātājs ir tiesīgs prasīt bez maksas nodot tiesības uz tiem uzlabojumiem, kas ir izdarīti Automobilī, kurus nav iespējams noņemt bez Automobiļa bojāšanas vai kuri nav iepriekš rakstiski saskaņoti ar Iznomātāju;
     5. Iznomātājam ir tiesības saņemt atpakaļ Automobili Nomas termiņa beigās tādā stāvoklī, kādā tas tika nodots, ievērojot dabisko nolietojumu.
  3. **Iznomātāja pienākumi:**
     1. Iznomātājam ir pienākums piegādāt Automobili ne vēlāk kā Iepirkuma 2.pielikumā “Tehniskā specifikācija – tehniskais piedāvājums” norādītajā termiņā pēc Līguma noslēgšanas, kā arī ar to saistītos piederumus un dokumentāciju nodošanai lietošanā Nomniekam atbilstoši Līgumā noteiktajam;
     2. Iznomātājam ir pienākums segt izmaksas, kas saistītas ar Automobiļa pirmspārdošanas sagatavošanu, izmaksas, kas saistītas ar Automobiļa piegādi Siguldā, izmaksas par Automobiļa reģistrāciju CSDD (reģistrējot Nomnieku kā turētāju), kā arī apmaksāt OCTA, KASKO un segt visas citas izmaksas, lai nodrošinātu Automobiļa pilnīgu gatavību lietošanai (tai skaitā degvielai bākā jābūt vismaz 10 l);
     3. Iznomātājam ir pienākums apmaksāt plānotās tehniskās apkopes;
     4. Iznomātājam ir pienākums segt izmaksas par dabīga nolietojuma rezerves daļām un ar to saistītajiem remontdarbiem, segt servisa maiņas automašīnas izmaksas;
     5. Iznomātāja pienākums ir segt izdevumus, lai nopirktu vai apmainītu Automobiļa detaļas, mezglus un materiālus, ja tiem nav noteikta ražotāja garantija;
     6. Iznomātājam ir pienākums nodot Automobili Nomniekam un nodrošināt netraucētu Automobiļa lietošanu uz visu Nomas termiņu, nodrošinot pakalpojumu sniegšanu atbilstoši Līguma noteikumiem un Līguma Pielikumam Nr.2.;
     7. Iznomātājām ir pienākums uzņemties Automobiļa garantijas saistības atbilstoši Līguma Pielikumā Nr.1 noteiktajam;
     8. Iznomātājam ir pienākums pēc Nomnieka pieprasījuma nodrošināt līdzvērtīgu maiņas transportlīdzekli, gadījumos, kad tas nepieciešams, lai Automobilim novērstu konstatētos ražotāja garantijai pakļautos defektus, veiktu ražotāja noteikto tehnisko apkopi vai novērstu citus radušos tehniskos defektus, kā arī ceļu satiksmes negadījuma vai nozagšanas (nolaupīšanas) gadījumā, ne vairāk kā 6 stundu laikā no brīža, kad Automobilis nav pieejams līdz brīdim, kad Automobilis no jauna tiek nodots Nomniekam.

1. **Saistību izpildes garantijas noteikumi**
   1. Līgums paliek spēkā un ir saistošs, ja tiesības iznomāt Automobili pāriet no Iznomātāja citām personām.
   2. Automobiļa atsavināšanas gadījumā Iznomātājam ir pienākums:
      1. noteikt kā obligātu nosacījumu ieguvējam šī Līguma turpināšanu un pilnīgu ievērošanu no ieguvēja puses;
      2. ne vēlāk kā 2 (divu) darbdienu laikā informēt Nomnieku par nodomu atsavināt Automobili un par atsavināšanas faktu.
   3. Puse ir atbildīga par visu otrai Pusei iesniedzamo dokumentu, rēķinu un citu materiālu vai informācijas pareizību un patiesumu.
2. **Apdrošināšana**
   1. Iznomātājs par saviem līdzekļiem veic obligāto civiltiesisko transportlīdzekļu atbildības apdrošināšanu (OCTA) un brīvprātīgo apdrošināšanu (KASKO).
   2. Iznomātāja pienākums, iestājoties apdrošināšanas gadījumam, ir segt apdrošināšanas polisē noteikto pašrisku.
   3. Ja notiek negadījums (apdrošināšanas gadījums), Nomnieka pienākums ir rīkoties saskaņā ar Latvijas tiesību aktu prasībām, apdrošināšanas līguma un šī Līguma noteikumiem.
   4. Nomniekam jāievēro Ceļu satiksmes noteikumi un drošības prasības Automobiļa ekspluatācijas gaitā, kas noteiktas apdrošināšanas noteikumos.
3. **Automobiļa nodošanas noteikumi**
   1. Lai apliecinātu Nomnieka tiesības pieņemt Automobili turējumā un lietošanā, Puses paraksta Aktu.
   2. Akts kopš tā abpusējas parakstīšanas ir šī Līguma Pielikums.
   3. Pieņemot Automobili un ar to saistīto dokumentāciju, Nomniekam ir šajā Līgumā un Latvijas tiesību aktos noteiktās tiesības.
   4. Aktā tiek norādīta Automobiļa komplektācija, degvielas atlikums bākā, odometra rādījums, darbības novērtējums un visi Automobiļa defekti, ja tādi ir atklājušies tā pieņemšanas laikā, kā arī Apvienībai noteiktais šo defektu likvidēšanas pēdējais termiņš un kārtība.
   5. Automobiļa lietojuma tiesības, nejaušas iznīcināšanas draudi un paaugstinātas bīstamības avota īpašnieka atbildība pāriet Nomniekam brīdī, kad Automobilis tiek pieņemts, parakstot Aktu.
4. **Automobiļa atgriešana Iznomātājam**
   1. Automobilim, ko Nomnieks nodod atpakaļ Iznomātājam, jāietver viss aprīkojums un dokumentācija, kas Automobilim ir bijis uzstādīts. Nomnieka nodotajam Automobilim nedrīkst būt iekšējo vai ārējo daļu redzamu bojājumu, kuri nav radušies dabiska nolietojuma rezultātā.
   2. Pirms Automobiļa atdošanas Nomniekam jānoņem visi Automobiļa komplektācijas un vērtības pārveidojumi un uzlabojumi (piederumi), kurus Nomnieks veicis tā lietošanas laikā, ja tas nebojā Automobiļa tehnisko stāvokli un komplektāciju.
   3. Nomas termiņa darbības pēdējā dienā Nomnieks nodod Automobili Iznomātājam, iepriekš vienojoties par nodošanas vietu un laiku. Automobiļa nodošanas laikā noformē Automobiļa nodošanas - pieņemšanas aktu, kas apliecina Automobiļa nodošanu Iznomātājam, un no tā parakstīšanas brīža tiesības uz Automobili, kā arī ar Automobili saistītais risks pāriet Iznomātājam.
   4. Iznomātājs, pieņemot Automobili, ne vēlāk kā 10 (desmit) darbdienu laikā norāda uz tehniskā stāvokļa un ekspluatācijas īpašību trūkumiem, kuri nav radušies dabiska nolietojuma rezultātā. Minētajā termiņā Iznomātājs sagatavo attiecīgu paziņojumu, kurā norāda Automobiļa tehniskā stāvokļa, izskata un ekspluatācijas īpašību defektus un trūkumus. Nomniekam jānovērš konstatētie defekti trūkumi, vai jāsedz visi izdevumi saistībā ar Automobilim konstatēto defektu un trūkumu novēršanu.
   5. Ja Nomnieks nepiekrīt Iznomātāja paziņojumam par Automobiļa defektiem un / vai trūkumiem, Nomniekam ne vēlāk kā 10 (desmit) darbdienu laikā ir tiesības organizēt neatkarīgu ekspertīzi, kurā pierāda tehniskā stāvokļa, izskata un ekspluatācijas īpašību atbilstību Līguma nosacījumiem, tas ir pierāda dabisko nolietojumu. Neatkarīgas ekspertīzes sabiedrības pārstāvis (pārstāvji) sagatavo eksperta novērtējumu par Automobiļa tehnisko stāvokli, izskatu un ekspluatācijas īpašībām. Eksperta novērtējums ir galīgs un saistošs attiecīgajām Pusēm.
   6. Ja eksperta novērtējuma rezultāti pierāda Iznomātāja prasību un paziņojumu nepamatotību, Iznomātājs sedz visus Nomnieka zaudējumus un izmaksas. Ja eksperta novērtējuma rezultātā ir pierādīta Automobiļa neatbilstība Līguma noteikumiem, Nomnieks sedz visas ar ekspertīzi saistītās izmaksas un rīkojas saskaņā ar Līguma prasībām.
5. **Norēķinu kārtība**
   1. Nomas maksa visam nomas periodam par Automobiļa nomu un tehnisko apkopju un remontu veikšanu ir <summa cipariem> EUR (<summa vārdiem>) plus pievienotās vērtības nodoklis (PVN), kas uz Līguma noslēgšanas brīdi ir 21% (divdesmit viens procents), tas ir <summa cipariem> EUR (<summa vārdiem>), kas kopā ir <summa cipariem> EUR (<summa vārdiem>).
   2. Ikmēneša nomas maksājumi norādīti Līguma 3.pielikumā un tie nevar tikt paaugstināti Līguma darbības laikā, izņemot gadījumus, ja to prasa izmaiņas Latvijas tiesību aktos.
   3. Nomnieks, sākot ar Automobiļa pieņemšanas dienu, veic ikmēneša Nomas Līgumcenas samaksu saskaņā ar Līguma 3. pielikumā noteikto apmēru.
   4. Rēķinu par iepriekšējo nomas mēnesi Iznomātājs iesniedz Nomniekam ne vēlāk kā līdz attiecīgā mēneša 10. (desmitajam) datumam. Ikmēneša Nomas Līgumcenas samaksu Nomnieks veic bezskaidras naudas pārskaitījuma veidā uz Līgumā norādīto Iznomātāja kontu bankā ne vēlāk kā 15 (piecpadsmit) dienu laikā no attiecīga rēķina saņemšanas.
   5. Rēķinam ir jābūt sagatavotam atbilstoši Ministru kabineta noteikumos Nr. 585 „Noteikumi par grāmatvedības kārtošanu un organizāciju” noteiktajam un tam ir jāsatur atsauce uz šī Līguma noslēgšanas datumu un numuru.
   6. Rēķins uzskatāms par saņemtu, ja tas otrai Pusei nosūtīts Līgumā noteiktajā kārtībā pa pastu vai iesniegts personīgi pret parakstu, vai nosūtīts elektroniski ar drošu elektronisko parakstu, vai arī nosūtīts elektroniski bez droša elektroniskā paraksta, ja Puses pirms tam rakstiski vienojušās, ka samaksa tiks veikta uz elektroniski nosūtīta rēķina bez droša elektroniskā paraksta pamata.
   7. Jebkādi citi Līgumā noteiktie maksājumi tiek veikti ar pārskaitījumu ne vēlāk kā 30 (trīsdesmit) kalendāro dienu laikā no attiecīgās Puses rēķina (pretenzijas, paziņojuma) piestādīšanas brīža.
   8. Gadījumos, kad Pusei jāveic maksājums saskaņā ar šo Līgumu, bet pirms maksājuma veikšanas ir iestājušās prasījuma tiesības pret otru Pusi, kas izriet no šī Līguma, Puse ir tiesīga prasījuma tiesību apmērā samazināt izmaksājamo summu.
   9. Ienākošie maksājumi tiek novirzīti sekojošā secībā: nokavējuma procentos; parāda dzēšanai; kārtējā maksājuma samaksai; līgumsoda dzēšanai; zaudējumu segšanai, par kuru apmēru un samaksas kārtību Puses vienojušās.

**8. Atbildība un strīdu izskatīšanas kārtība**

* 1. Puse ir atbildīga par otrai Pusei nodarītajiem zaudējumiem, ja tie radušies Puses, tai skaitā tās darbinieku, pilnvaroto personu, Līguma izpildē iesaistīto trešo personu, darbības vai bezdarbības rezultātā, pārkāpjot Līgumā noteiktās saistības, saskaņā ar Latvijas tiesību aktos noteikto.
  2. Iznomātājs ir tiesīgs pieprasīt no Nomnieka pilnu atlīdzību par radītajiem zaudējumiem, ja:
     1. zaudējumus apzināti izraisījis Nomnieks;
     2. Nomnieks nepilda šajā Līgumā noteiktos pienākumus, kas saistīti ar Automobiļa ekspluatāciju un tehnisko apkopju veikšanu.
  3. Puses savlaicīgi brīdina viena otru par zaudējumus radošu gadījumu iestāšanos, lai varētu pretendēt uz zaudējumu atlīdzības saņemšanu.
  4. Ja Puse saistību nepienācīgi izpilda vai neizpilda Līgumā noteiktajā termiņā, tā maksā otrai Pusei līgumsodu, kas sastāda 0,1 % (nulle komats viens procents) no kavētā maksājuma summas vai neizpildītās saistības vērtības par katru nokavējuma dienu, bet kopsummā ne vairāk kā 10% (desmit procenti) no pamatparāda vai galvenās saistības apmēra.
  5. Līgumsoda, kas noteikts par saistības nepienācīgu izpildi vai neizpildīšanu Līgumā noteiktajā termiņā, samaksa neatbrīvo no Līgumā noteikto saistību izpildes un zaudējumu atlīdzināšanas.
  6. Jebkuras nesaskaņas, domstarpības vai strīdi tiks risināti savstarpēju sarunu ceļā. Gadījumā, ja Puses nespēs vienoties, strīds risināms saskaņā ar Latvijas spēkā esošajiem tiesību aktiem tajos noteiktajā kārtībā Latvijas Republikas tiesā.

1. **Nepārvarama vara (Force Majore)**
   1. Puse neatbild par jebkuras savas saistības neizpildīšanu, ja šāda neizpilde ir notikusi tāda notikuma rezultātā, no kura nav iespējams izvairīties un kura sekas nav iespējams pārvarēt, kuru Puse Līguma slēgšanas brīdī nevarēja paredzēt, un kas nav noticis Puses vai tās kontrolē esošās personas rīcības dēļ, un kas saistību izpildi ne tikai apgrūtina, bet padara neiespējamu.
   2. Pusei, kas nokļuvusi šādas nepārvaramas varas apstākļos, bez kavēšanās jāinformē par to otra Puse rakstiski ne vēlāk kā 10 (desmit) darbdienu laikā pēc nepārvaramas varas apstākļu iestāšanās. Pēc otras Puses pieprasījuma iesniedzams kompetentas institūcijas izsniegts dokuments, kas apstiprina nepārvaramas varas apstākļu iestāšanos. Gadījumā, ja Puse nav paziņojusi par nepārvaramas varas apstākļu iestāšanos Līgumā noteiktajā kārtībā, tā vēlāk nevar atsaukties uz nepārvaramu varu.
   3. Nepārvaramas varas iestāšanās gadījumā saistību izpilde tiek pagarināta par laika periodu, kurā darbojušies nepārvaramas varas apstākļi.
   4. Ja nepārvaramas varas dēļ Līgums nedarbojas ilgāk par 30 (trīsdesmit) kalendārajām dienām, katrai Pusei ir tiesības vienpusējā kārtā atkāpties no Līguma izpildes.
2. **Līguma spēkā esamība un tā atcelšanas kārtība**

10.1. Līgums stājas spēkā <datums> un darbojas līdz pilnīgai saistību izpildei.

1. Līguma darbības laikā Līgums var tikt atcelts, Pusēm par to savstarpēji rakstveidā vienojoties, kā arī katrai Pusei vienpusējā kārtā ir tiesības atkāpties no Līgumā noteikto saistību izpildes Latvijas tiesību aktos un šajā Līgumā noteiktajos gadījumos.
2. Nomnieks ir tiesīgs izbeigt šo Līgumu pirms Nomas termiņa, iesniedzot Iznomātājam rakstveidā paziņojumu vismaz 30 (trīsdesmit) kalendārās dienas iepriekš.
   1. Iznomātājs ir tiesīgs izbeigt šo Līgumu pirms Nomas termiņa beigām, ja Nomnieks:
      1. apzināti ir sniedzis nepatiesu būtisku informāciju šajā Līgumā vai citos Iznomātājam iesniegtajos dokumentos un nav novērsis šo pārkāpumu pēc Iznomātāja rakstiska brīdinājuma;
      2. nav samaksājis ikmēneša nomas maksājumu un nav dzēsis šo parādu 1 (viena) kalendārā mēneša laikā pēc maksājuma termiņa beigām;
      3. izvairās pildīt ar šo Līgumu uzņemtās saistības, neatbildot uz Iznomātāja atkārtotiem rakstiskiem atgādinājumiem un brīdinājumiem saskaņā ar šī Līguma noteikumiem, kā rezultātā Automobiļa vērtība ievērojami samazinās;
      4. Nomnieks iesaistās Automobiļa aizliegtā nodošanas darījumā vai to apgrūtina ar aizliegtām mantiskajām tiesībām, nodod Automobili apakšnomā šī Līguma termiņa laikā bez Iznomātāja rakstiskas atļaujas;
      5. būtiski pārkāpj Iznomātāja vai ražotāja noteiktos Automobiļa tehniskās apkopes, ekspluatācijas un izmantošanas noteikumus.
   2. Iznomātājs rakstiski paziņo Nomniekam par šī Līguma izbeigšanu, pamatojoties uz šajā Līgumā minētajiem iemesliem, vismaz 30 (trīsdesmit) kalendārās dienasiepriekš, norādot Automobiļa nodošanas vietu, laiku un savu pilnvaroto pārstāvi Automobiļa pieņemšanai.
   3. Ja Iznomātājs, saskaņā ar šo Līgumu, ir iesniedzis Nomniekam rakstisku paziņojumu par šī Līguma vienpusēju izbeigšanu pirms Nomas termiņa, Nomnieka parāda dēļ, Nomnieks ir tiesīgs samaksāt parādu ne vēlāk kā 7 (septiņu) kalendāro dienu laikā no rakstiska paziņojuma saņemšanas. Ja Nomnieks samaksā parādu noteiktajā termiņā un atbilstošā veidā, Iznomātājs turpina šī Līguma darbību atbilstoši tā sākotnējiem nosacījumiem.
   4. Līgumā noteiktajos gadījumos Līgums uzskatāms par izbeigtu ar dienu, kad beidzies paziņojuma termiņš. Minētais neattiecas uz Līguma noteikumiem, kas skar finansiālo jautājumu nokārtošanu, tai skaitā, bet ne tikai - soda naudu, naudas sodu, procentu, līgumsodu, zaudējumu segšanu, Automobiļa atgriešanas pienākumu, kā arī strīdu izskatīšanas kārtību un piemērojamos tiesību aktus, kur Līguma saistības ir spēkā līdz to pilnīgai saistību izpildei. Līguma pirmstermiņa izbeigšanas gadījumā Puses nepretendē uz tāda veida zaudējumu kā neiegūtā peļņa u.tml. atlīdzību.
3. **Līguma grozīšanas kārtība**
   1. Jebkuras izmaiņas Līguma noteikumos stājas spēkā tikai tad, kad tās ir noformētas rakstiski un tās parakstījušas abas Puses. Šādi Līguma grozījumi ar to parakstīšanas brīdi kļūst par Līguma neatņemamu sastāvdaļu.
   2. Grozījumus iepirkuma līgumā, veic, ievērojot Publisko iepirkumu likuma 61.panta noteikumus.

**12. APAKŠUZŅĒMĒJI UN APAKŠUZŅĒMĒJU NOMAIŅA**

**UN JAUNA APAKŠUZŅĒMĒJU PIESAISTE**

12.1. Iepirkumā piesaistītie apakšuzņēmēji (norādīt, ja Iepirkumā tādi tika piesaistīti):

12.1.1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (apakšuzņēmēja nosaukums), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (juridiskā adrese un reģistrācijas Nr.), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (nododamais darbu veids), \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (darbu apjoms % no kopējā darbu apjoma), \_\_\_\_\_\_\_\_\_\_\_\_\_\_\_\_\_\_ (darbu apjoms EUR (bez PVN)) utt..

12.2. Iznomātājs nav tiesīgs bez saskaņošanas ar Nomnieku veikt piedāvājumā norādīto apakšuzņēmēju nomaiņu un iesaistīt papildu apakšuzņēmējus Līguma izpildē. Nomniekam ir tiesības prasīt apakšuzņēmēja viedokli par nomaiņas iemesliem.

12.3. Iepirkumā izraudzītā Pretendenta apakšuzņēmējus, uz kuru iespējām iepirkumā izraudzītais Pretendents balstījies, lai apliecinātu savas kvalifikācijas atbilstību, iepirkuma dokumentos noteiktajām prasībām, Iznomātājs pēc Līguma noslēgšanas drīkst nomainīt tikai ar Nomnieka rakstveida piekrišanu, ievērojot Publisko iepirkumu likuma 62.pantā paredzētos nosacījumus.

12.4. Nomnieks pieņem lēmumu atļaut vai atteikt iepirkumā izraudzītā Pretendenta apakšuzņēmēju nomaiņu vai jaunu apakšuzņēmēju iesaistīšanu līguma izpildē iespējami īsā laikā, bet ne vēlāk kā 5 (piecu) darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62.panta noteikumiem.

12.5. Iznomātājam ir pienākums saskaņot ar Nomnieku papildu apakšuzņēmēju iesaistīšanu Līguma izpildē

1. **Ierobežotas pieejamības informācija**
   1. Puses apņemas visā Līguma darbības laikā, kā arī vismaz 5 (piecus) gadus pēc tam neizpaust trešajām personām ar Līguma izpildi iegūto, to rīcībā esošo jebkādu tehnisko, juridisko un finansiālo informāciju par otru Pusi un tās komercdarbību. Visa šāda informācija tiek uzskatīta par ierobežotas pieejamības informāciju un nedrīkst tikt izpausta vai padarīta publiski pieejama bez Puses rakstiskas piekrišanas.
   2. Informācija netiek uzskatīta par ierobežotas pieejamības informāciju, ja tā kļuvusi publiski pieejama saskaņā ar tiesību aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.).
   3. Informācijas neizpaušanas noteikumi neattiecas arī uz gadījumiem, kad tiesību akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa tiesību aktos noteiktas kompetentas institūcijas vai organizācijas, kurām uz to ir likumīgas tiesības.
2. **Vispārīgie noteikumi**
   1. Nomnieks par pilnvaroto pārstāvi šī Līguma izpildes laikā nozīmē Transporta nodaļas vadītāju Aivi Liepiņu tālrunis +371 29224687, e-pasta adrese [aivis.liepins@sigulda.lv](mailto:aivis.liepins@sigulda.lv).

Iznomātājs par pilnvaroto pārstāvi Līguma izpildes laikā nozīmē <amats, vārds, uzvārds>, tālrunis <numurs>, e-pasta adrese <adrese>.

Puses pilnvarotais pārstāvis ir atbildīgs par Līguma izpildes organizēšanu un uzraudzīšanu, kā arī tiesīgs parakstīt šajā Līgumā minētos Aktus. Pilnvarotajam pārstāvim, kas nav Puses izpildinstitūcijas loceklis vai kuram nav attiecīga pilnvarojuma, nav tiesību veikt labojumus vai izdarīt grozījumus šajā Līgumā.

* 1. Šis Līgums ir saistošs Pusēm, kā arī visām trešajām personām, kas likumīgi pārņem viņu tiesības un pienākumus.
  2. Ja kāds no Līguma noteikumiem atbilstoši Latvijas spēkā esošajiem tiesību aktiem kļūst pilnībā vai daļēji par spēkā neesošu vai kļūst neizpildāms - tas nekādā veidā neietekmē un neatceļ pārējo Līguma noteikumu spēka esamību un likumību, bet Līguma noteikumi, kas kļūst par spēkā neesošiem vai neīstenojamiem, jāaizstāj ar citiem noteikumiem atbilstoši Līguma mērķiem saskaņā ar attiecīgos tiesību aktos izvirzītām prasībām.
  3. Ja kāds no Līguma noteikumiem ir pretrunā Iznomātāja nomas noteikumiem, noteicošie ir šie Līguma noteikumi.
  4. Jautājumi, kas nav noregulēti Līgumā, apspriežami saskaņā ar Latvijas tiesību aktiem.
  5. Kādu Līgumā noteikto tiesību neizmantošana neietekmē šādas tiesības un nenozīmē Puses atteikšanos no šādām tiesībām, tāpat šādu tiesību daļēja izmantošana neliedz Pusei to tālāku izmantošanu.
  6. Šajā Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm, un nekādā gadījumā nevar tikt izmantots vai ietekmēt šā Līguma noteikumu tulkošanu.
  7. Puses informācijas un dokumentu apritē izmanto Līgumā norādīto faksu vai e-pastu. Informācija un dokumenti, kas nosūtīti otrai Pusei uz Līgumā norādīto faksu vai e-pastu, uzskatāmi par saņemtiem un tie ir saistoši otrai Pusei. Minētais noteikums neattiecas uz informāciju un dokumentiem, kuru iesniegšanas kārtība ir īpaši atrunāta citos Līguma noteikumos.
  8. Pusei ir pienākums savlaicīgi paziņot otrai Pusei par šajā Līgumā norādīto rekvizītu un adrešu maiņu, pretējā gadījumā nepaziņojusī Puse nevar atsaukties uz saistību neizpildi, ko izraisījis nepaziņošanas fakts.
  9. Puses ar saviem parakstiem apliecina, ka Pusēm ir saprotams Līguma saturs, nozīme un sekas, Puses atzīst Līgumu par pareizu un savstarpēji izdevīgu un labprātīgi vēlas to parakstīt.
  10. Ar Līguma spēkā stāšanos spēku zaudē starp Pusēm iepriekš noslēgtie līgumi un jebkādas vienošanās, kas attiecas tieši uz šo Līguma priekšmetu (izņemot tās saistības, kas iekļautas iepriekš noslēgtā līgumā un kuru izpilde nebeidzas ar piegādes vai pakalpojuma pārtraukšanu).
  11. Līgumam ir sekojoši pielikumi, kas ir Līguma neatņemamas sastāvdaļas:

1.pielikums – Tehniskā specifikācija – tehniskais piedāvājums (kopija);

2.pielikums – Tehniskais piedāvājums apkopēm (kopija);

3.pielikums  - Finanšu piedāvājums (kopija);

4.pielikums – Nomas maksas maksājumu grafiks (kopija);

* 1. Līgums sastādīts 2 (divos) eksemplāros ar vienādu juridisko spēku, no kuriem viens Līguma eksemplārs atrodas pie Nomnieka, otrs pie Iznomātāja.

1. **Pušu rekvizīti un paraksti**

|  |  |
| --- | --- |
| **Nomnieks** | **Iznomātājs** |
| **Siguldas novada pašvaldība**  Reģ. Nr. 90000048152  Adrese: Pils iela 16, Sigulda LV-2150  Banka: AS “SEB Banka”  Kods: UNLALV2X  Konta Nr. LV15UNLA0027800130404  Tālrunis: +371 67970844  E-pasts: [dome@sigulda.lv](mailto:dome@sigulda.lv) | <Komersanta rekvizīti> |

Nomnieks: Iznomātājs:

Jeļena Zarandija \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Siguldas novada pašvaldības Izpilddirektore/ / <Komersants,

pārstāvja amats, vārds, uzvārds>/